**Tjörn kommune** er en kommune i Västra Götalands län i landskapet Bohuslän i Sverige. Den ligger på øya Tjörn, som er Sveriges sjette største øy. Kommunens administrasjonssenter ligger i Skärhamn.

Geografi
--------

Tjörn er knyttet til Stenungsund på fastlandet via Tjörnbrua, og til Orust i nord via Skåpesundbrua. Største tettstedet er Skärhamn, der også kommuneadministrasjonen ligger. Andre samfunn, som gamle fiskevær, er for eksempel Rönnäng, Klädesholmen og Kyrkesund. Billströmska folkhögskolan med kulturprofil ligger midt på Tjörn. På øya Mjörn nord for Tjörn finnes foruten vakker natur også Sundsby Säteri som på 1600-tallet ble eid av Margrethe Huitfeldt, mest kjent gjennom overleveringer, myter og sagn.

Næringsliv
----------

Tjörns næringsliv er for en stor del preget av sjøfarten. Tjörn huser noen av Europas større rederier, deriblant Rederi AB Transatlantic (tidligere B&N) med hovedkontor i Skärhamn, og Tarbit shipping (som er et av de større rederiene innen Nord-Europa som driver med frakt av varmlaster f.eks. bitumen (asfalt)). Wallhamn på øyas østside har kapasitet til å ta hånd om 100 000 biler per år. Rett sør for Wallhamn ligger Djupviks verft som for det meste lager aluminiumsbåter for ulike myndigheter som politi, kystvakt og sjøredning. Rönnängs verft bygger mest middels store trålere for eksport til Irland, men tar seg også av reparasjon og renovering av eldre kanalbåter.

Turisme
-------

I sommermånedene øker folkemengden fra 15 000 til nesten 30 000. En stor del av turistvirksomheten er konsentrert til sørlige Tjörn. I Skärhamn finnes bl.a. Nordiska akvarellmuseet, en velrenommert gjestehavn, samt Tjörns turistbyrå. Den tettbebygde lille øya Åstol med ca. 300 fastboende er viden kjent for sitt omgjorte røkeri med fullbookede visekvelder gjennom hele sommeren. I Säby finnes den 200 år gamle Säbygården som vises for allmennheten på onsdager om sommeren. På Säby Øy finnes det et steinhus fra 1860-tallet som også er verdt et besøk.

Tettsteder
----------

Tjörn kommune har ni tettsteder. I tabellen oppgis antall innbyggere per 31. desember 2010.

| # | Tettsted | Innbyggere |
| --- | --- | --- |
| 1. | **Skärhamn** | 3 193 |
| 2. | Rönnäng | 1 437 |
| 3. | Höviksnäs | 1 309 |
| 4. | Myggenäs | 1 230 |
| 5. | Kållekärr | 560 |
| 6. | Klädesholmen | 385 |
| 7. | Stora Dyrön | 250 |
| 8. | Bleket | 240 |
| 9. | Åstol | 210 |

Se også
-------

* Øya Tjörn

Referanser
----------

1. ↑  Befolkningsstatistik kvartal 3 2011 Arkivert 13. desember 2011 hos Wayback Machine.. Statistiska centralbyrån (30. september 2011). Besøkt 7. januar 2012.
2. ↑  «Folkmängd i tätort och småort per kommun 2010». Statistiska centralbyrån. Arkivert fra originalen (.xls) 3. mars 2016. Besøkt 30. mars 2016.

  


| * v
* d
* r
Tjörn kommune i Västra Götalands län i Sverige |
| --- |
|  | Bleket **·** Höviksnäs **·** Klädesholmen **·** Kållekärr **·** Myggenäs **·** Rönnäng **·** Skärhamn **·** Stora Dyrön **·** Åstol |  |

| * v
* d
* r
Kommuner i Västra Götalands län |
| --- |
|  | Ale **·** Alingsås **·** Bengtsfors **·** Bollebygd **·** Borås **·** Dals-Ed **·** Essunga **·** Falköping **·** Färgelanda **·** Grästorp **·** Gullspång **·** Götene **·** Göteborg **·** Herrljunga **·** Hjo **·** Härryda **·** Karlsborg **·** Kungälv **·** Lerum **·** Lidköping **·** Lilla Edet **·** Lysekil **·** Mariestad **·** Mark **·** Mellerud **·** Munkedal **·** Mölndal **·** Orust **·** Partille **·** Skara **·** Skövde **·** Sotenäs **·** Stenungsund **·** Strömstad **·** Svenljunga **·** Tanum **·** Tibro **·** Tidaholm **·** Tjörn **·** Tranemo **·** Trollhättan **·** Töreboda **·** Uddevalla **·** Ulricehamn **·** Vara **·** Vårgårda **·** Vänersborg **·** Åmål **·** Öckerö | Sveriges flagg |

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** ISNI **·** GeoNames **·** MusicBrainz
 |